CELEX: C2004/228/31
Language: et
Date: 2004-09-11 00:00:00
Title: Euroopa Kohtu otsus (täiskogu) 13. juuli 2004 kohtuasjas C-27/04: Euroopa Ühenduste Komisjon versus Euroopa Liidu Nõukogu (Tühistamishagi — EÜ asutamislepingu artikkel 104 — Määrus (EÜ) nr 1467/97 — Stabiilsuse ja kasvu pakt — Ülemäärane riigieelarve puudujääk — Nõukogu otsused EÜ asutamislepingu artikli 104 lõigete 8 ja 9 alusel — Nõutava häälteenamuse puudumine — Otsused, mida ei ole vastu võetud — Hagi, millega vaidlustatakse otsused jätta komisjoni soovitustes sisalduvad formaalsed meetmed vastu võtmata — Vastuvõetamatus — Hagi nõukogu järelduste vaidlustamiseks)

11.9.2004   
            
            
               ET
            
            
               Euroopa Liidu Teataja
            
            
               C 228/16
            
         
      EUROOPA KOHTU OTSUS
   
   (täiskogu)
   13. juuli 2004
   kohtuasjas C-27/04: Euroopa Ühenduste Komisjon versus Euroopa Liidu Nõukogu (1)
   
   (Tühistamishagi - EÜ asutamislepingu artikkel 104 - Määrus (EÜ) nr 1467/97 - Stabiilsuse ja kasvu pakt - Ülemäärane riigieelarve puudujääk - Nõukogu otsused EÜ asutamislepingu artikli 104 lõigete 8 ja 9 alusel - Nõutava häälteenamuse puudumine - Otsused, mida ei ole vastu võetud - Hagi, millega vaidlustatakse otsused jätta komisjoni soovitustes sisalduvad formaalsed meetmed vastu võtmata - Vastuvõetamatus - Hagi nõukogu järelduste vaidlustamiseks)
   (2004/C 228/31)
   Kohtumenetluse keel: prantsuse
   Kohtuasjas C-27/04, Euroopa Ühenduste Komisjon (esindajad: M. Petite, A. van Solinge ja P. Aalto) versus Euroopa Liidu Nõukogu (esindajad: J.- C. Piris, T. Middleton ja J. Monteiro), mille esemeks on taotlus tühistada järgmised nõukogu 25. novembri 2003. aasta aktid:
   
               —
            
            
               otsused jätta Prantsuse Vabariigi ja Saksamaa Liitvabariigi suhtes vastu võtmata EÜ asutamislepingu artikli 104 lõigete 8 ja 9 kohastes komisjoni soovituses sisalduvad formaalsed meetmed;
            
         
               —
            
            
               kummagi nimetatud liikmesriigi kohta vastuvõetud järeldused pealkirjaga “Nõukogu järeldused meetmete hindamise kohta, mida [vastavalt Prantsuse Vabariik ja Saksamaa Liitvabariik] on võtnud, et järgida Euroopa Ühenduse asutamislepingu artikli 104 lõike 7 alusel antud nõukogu soovitusi, ning ülemäärase eelarvepuudujäägi likvideerimisele suunatud uute eelarvepuudujääki vähendavate meetmete kaalumise kohta” selles osas, milles need käsitlevad ülemäärase eelarvepuudujäägi menetluse peatamist, asutamislepingus sätestamata meetme kasutamist ja EÜ asutamislepingu artikli 104 lõike 7 alusel antud nõukogu soovituste muutmist, on Euroopa Kohus (täiskogu), koosseisus:
            
         president V. Skouris, kodade esimehed: P. Jann, C. W. A. Timmermans, A. Rosas, C. Gulmann (ettekandja), J.- P. Puissochet ja J. N. Cunha Rodrigues, kohtunikud: R. Schintgen, F. Macken, N. Colneric, S. von Bahr, R. Silva de Lapuerta ja K. Lenaerts; kohtujurist: A. Tizzano, kohtusekretär: vanemametnik M.- F. Contet, 13. juulil 2004 teinud otsuse, mille resolutiivosa on järgmine:
   
               1)
            
            
               Tunnistada Euroopa Ühenduste Komisjoni hagi vastuvõetamatuks osas, milles palutakse tühistada EÜ asutamislepingu artikli 104 lõigete 8 ja 9 kohastes komisjoni soovitustes sisalduvate formaalsete meetmete Euroopa Liidu Nõukogu poolt vastu võtmata jätmine.
            
         
               2)
            
            
               Tühistada Prantsuse Vabariigi ja Saksamaa Liitvabariigi kohta vastuvõetud nõukogu 25. novembri 2003. aasta järeldused osas, milles need sisaldavad otsust peatada ülemäärase eelarvepuudujäägi menetlus ja otsust, millega muudetakse varem EÜ asutamislepingu artikli 104 lõike 7 alusel vastu võetud nõukogu soovitusi.
            
         
               3)
            
            
               Jätta kummagi poole kulud tema enda kanda.
            
         
      (1)  ELT C 35, 07.02.2004